open-index/open-wikipedia-markdown huggingface dataset:
রামধন তর্কবাগীশ

**রামধন তর্কবাগীশ** ছিলেন ঊনবিংশ শতকের প্রথমার্ধের একজন বাঙালি পুরাণ কথক এবং সংস্কৃত পদাবলীকার। বাংলায় কথকতার যে লৌকিক পদ্ধতি, তার প্রধান উদ্ভাবক ছিলেন তিনি৷ রামধনের কনিষ্ঠ পুত্র শ্রীশচন্দ্র বিদ্যারত্ন ঈশ্বরচন্দ্র বিদ্যাসাগরের সহযোগিতায় প্রথম *বিধবা বিবাহ* করেছিলেন।
## পরিচয়
রামধন ছিলেন অধুনা পশ্চিমবঙ্গের উত্তর চব্বিশ পরগনা জেলার গোবরডাঙা-খাঁটুরা-ইছাপুর ( প্রাচীন *কুশদ্বীপ* বা *কুশদহ পরগনা*) অঞ্চলের সংস্কৃত পণ্ডিতসমাজের একজন প্রসিদ্ধ ব্রাহ্মণ পণ্ডিত। হিন্দু পৌরাণিক কাহিনীর কথকতাকে তিনি জীবিকা হিসাবে গ্রহণ করেন। তার দুই পুত্র: গণেশচন্দ্র ও শ্রীশচন্দ্র। কনিষ্ঠ শ্রীশচন্দ্র কলকাতার সংস্কৃত কলেজে অধ্যয়ন করে 'বিদ্যারত্ন' উপাধি পান এবং প্রথম *বিধবা বিবাহ* করে ঈশ্বরচন্দ্র বিদ্যাসাগরের প্রচেষ্টায় প্রবর্তিত *বিধবা বিবাহ* আইন সামাজিক ক্ষেত্রে প্রচলন করেন। শ্রীশচন্দ্র প্রতিষ্ঠিত খাঁটুরার বামোড়-তীরের ঘাট ও পোড়ামাটির ভাস্কর্যের দুটি শিবমন্দির এখনো বিদ্যমান। ঊনবিংশ শতকের বিখ্যাত নাট্যকার দীনবন্ধু মিত্র রামধন তর্কবাগীশকে স্মরণ করে লিখেছিলেন:

এই স্থানে রাম ধন কথক রতন
কলকণ্ঠ কলে কল করিত কলন।
সুললিত পদাবলী বিরচিত তাঁর,
সকল কথক সুরে করিছে বিহার।।


## প্রতিভা
খাঁটুরা অঞ্চলে রামধনের কথকতার পাণ্ডিত্য মাধুর্য সুললিত ভঙ্গি সম্বন্ধে অনেক কাহিনী প্রচলিত আছে। শোনা যায়, একবার ভট্টপল্লীতে ( এখনকার ভাটপাড়া) রামধন সাধারণ মানুষদের দিকে লক্ষ্য রেখে সহজভাষায় পুরাণ ব্যাখ্যা করছিলেন; পাঠশেষে সেখানকার পণ্ডিতরা তার পাণ্ডিত্য নিয়ে বিদ্রূপ করে। ক্ষুব্ধ রামধন পণ্ডিতদের মনোভাব বুঝতে পেরে পরদিন থেকে পুরো একপক্ষকাল কথকতার আসরে অনর্গল সংস্কৃতে কথা বলেন; পণ্ডিতেরা বিস্মিত হয়ে তাদের মন্তব্যের জন্য দুঃখপ্রকাশ করেন। 
কথকতাবৃত্তি থেকে রামধন প্রচুর অর্থ উপার্জন করেন। তিনি সহজভাষায় কিছু উৎকৃষ্ট মানের পদাবলীও রচনা করেছেন:

কেশব কৃপানিধান। করুনাবলোকয়  কুরু
করুনাং ময়ি দীনহীন জনে। তব পদ ভজন
যজন যাজন পূজন বন্দন মননবিহীনে।।


পীত বসন বনচারী। সুললিত নটবর রাস-
বিহারী। রমণীমথকৃত মুরলী কূজিত গোপিত
গোপীসত প্রেম বিতারি।।

## উত্তরাধিকার
রামধনের ভ্রাতুষ্পুত্র ধরনীধর কথক, পরিবারের এই কথকতার উত্তরাধিকার আজীবন যোগ্যতার সাথে বহন করেছিলেন; পুরাণপাঠে ও পদাবলী সঙ্গীতে তিনি রামধনের রচিত পদাবলীই ব্যবহার করতেন। শোনা যায়, বর্ধমান রাজবাড়িতে তিনি বছরে পাঁচ হাজার টাকা পেতেন। কথকতা ব্যবসায়ে তিনি এত অর্থ উপার্জন করেছিলেন যে, প্রচুর ব্যয় ও দান করেও মৃত্যুকালে তিনি লক্ষাধিক টাকা রেখে গিয়েছিলেন।
## তথ্যসূত্র

বিষয়শ্রেণী:বাঙালি কথক
বিষয়শ্রেণী:বাঙালি পদাবলীকার
বিষয়শ্রেণী:ঊনবিংশ শতকের ব্যক্তি
সম্প্রচার

**সম্প্রচার** হল অডিও এবং/অথবা ভিডিও বিষয় অথবা ভিডিও বিষয় অথবা অন্য বার্তাসমূহ গণ যোগাযোগ মাধ্যসমূহের দ্বারা পাঠকগনের মধ্যে ছড়িয়ে  দেওয়া ,কিন্তু এক জন এক থেকে একাধিক ভাবে তড়িৎচুম্বকীয়ও বর্ণালি ব্যবহার করেন । AM  রেডিওর মাধমে সম্প্রচার  শুরু হয়। যেটা ১৯২০ সালের দিকে জনপ্রিয় ব্যবহার ছিল ভেকিউমটিওবের  মাধ্যমে প্রেরক এবং প্রাপকের কাছে বিতৃত করা। এটির পূর্বে সকল যান্ত্রিক যোগাযোগে বার্তা একক প্রাপকের উদ্দেশ্যে (রেডিও,টেলিফোন,টেলিগ্রাফ)এক থেকে একমুখী ছিল। সম্প্রচার বিষয়টা এসেছিল কৃষি ক্ষেত্রের মাঠে বীজ বপণের ধারণা থেকে; হয়ত KDAK এর পরিচালক Franko Corad নয়ত RCA এর ইতিহাসবেত্তা Grorge Clark  ১৯২০ সালের দিকে এই নতুন কাজ "এক থেকে অনেক" যোগাযোগের পার্থক্য করেন। একটি একক বেতার স্টেশন প্রেরণ করে একাধিক শ্রোতার কাছে।  
	
বায়ু সম্প্রচারের মাধ্যমে সাধারণত রেডিও এবং টেলিভিশন যুক্ত আছে। সম্প্রতি বছরগুলোতে রেডিও এবং টেলিভিশন উভয়তেই সম্প্রচার তার (ক্যাবল টেলিভিশন) দ্বারা বিতরণ শুরু হয়ে গেছে। গ্রহণকৃত দলগুলো অন্তর্ভুক্ত হতে পারে সাধারণ জনগণ অথবা অপেক্ষাকৃত ছোট উপসেট হিসেবে। উল্লেখযোগ্য বিষয় হল যে, যে কেউ প্রযুক্তি এবং উপকরণ (যেমন রেডিও অথবা টেলিভিশন সেট ) সঠিকভাবে পেলে সংকেত পেতে পারে। সম্প্রচারের ক্ষেত্রে পরিচালিত সেবা মধ্যে অন্তর্ভুক্ত আছে পাবলিক রেডিও ,সামাজিক রেডিও এবং পাবলিক টেলিভিশন এবং ব্যক্তিগত ব্যবসায়িক রেডিও এবং ব্যবসায়িক টেলিভিশন।

মার্কিন যুক্তরাষ্ট্রের নিয়মাবলী অনুসারে শিরোনাম ৪৭,অংশ ৯৭ এ সংজ্ঞায়িত আছে যে, “সম্প্রচার” সাধারণত সংবহনের উদ্দেশ্য হল সরাসরি অথবা রিলে করে জনসাধারণের কাছে পৌছানো। সংজ্ঞানুসারে সকল ব্যক্তিগত বা দ্বিপদ টেলিযোগাযোগই সম্প্রচার যোগ্য নয়।

এই মোডে নেটওয়ার্কের যেকোনো একটি নোড(যেমন:কম্পিউটা,মোবাইল) থেকে ডেটা প্রেরণ করলে তা নেটওয়ার্কের অধীনস্থ সকল নোড গ্রহণ করবে।

বিষয়শ্রেণী:সম্প্রচার
বিষয়শ্রেণী:টেলিযোগাযোগ
আলাওল সাহিত্য পুরস্কার

**আলাওল সাহিত্য পুরস্কার** একটি বাংলাদেশি পুরস্কার, যা বাংলা সাহিত্যের তিনটি ধারা যথাক্রমে কবিতা, ছোটগল্প এবং উপন্যাসে উল্লেখযোগ্য অবদানের জন্য বাংলাদেশি ব্যক্তিবিশেষকে প্রদান করা হয়। বাংলা সাহিত্যের মধ্যযুগের বাঙালি কবি আলাওলের (১৫৯৭-১৬৭৩) স্মরণে ফরিদপুর সাহিত্য ও সংস্কৃতি উন্নয়ন সংস্থা কর্তৃক ১৯৭৪ সাল থেকে এ পুরস্কার প্রদান করা হচ্ছে।

## পুরস্কার
পুরস্কার হিসেবে সনদ, ক্রেস্ট, উত্তরীয় ও ১০ হাজার করে টাকা দেওয়া হয়।
## পুরস্কার প্রদান অব্যহত

বৈরী পরিবেশের জন্য ২০০৩ থেকে ২০১১ সাল পর্যন্ত নয় বছর এই পুরস্কার প্রদান বন্ধ ছিলো।

## আলাওল সাহিত্য পুরস্কার ১৯৭৫

## আলাওল সাহিত্য পুরস্কার ১৯৭৬

## আলাওল সাহিত্য পুরস্কার ১৯৭৭

## আলাওল সাহিত্য পুরস্কার ১৯৮১

## আলাওল সাহিত্য পুরস্কার ১৯৮৩

## আলাওল সাহিত্য পুরস্কার ১৯৮৫

## আলাওল সাহিত্য পুরস্কার ১৯৮৬

## আলাওল সাহিত্য পুরস্কার ১৯৮৭

## আলাওল সাহিত্য পুরস্কার ১৯৮৯

## আলাওল সাহিত্য পুরস্কার ১৯৯০

## আলাওল সাহিত্য পুরস্কার ১৯৯১

## আলাওল সাহিত্য পুরস্কার ১৯৯২

## আলাওল সাহিত্য পুরস্কার ১৯৯৫

## আলাওল সাহিত্য পুরস্কার ১৯৯৭

## আলাওল সাহিত্য পুরস্কার ১৯৯৯

## আলাওল সাহিত্য পুরস্কার ২০০০

## আলাওল সাহিত্য পুরস্কার ২০০৪

## আলাওল সাহিত্য পুরস্কার ২০১২
২০১২ সালের ১ ডিসেম্বর সালে আলাওল সাহিত্য পুরস্কার ২০১২ ঘোষণা করা হয়।

## আলাওল সাহিত্য পুরস্কার ২০১৯
২০১৯ সালের ১ ডিসেম্বর সালে আলাওল সাহিত্য পুরস্কার ২০১৯ ঘোষণা করা হয়। ফরিদপুর শহরের অম্বিকা হলে পুরস্কারপ্রাপ্ত কবি-সাহিত্যিকদের পুরস্কার ও সম্মাননা প্রদান করেন তৎকালীন এলজিআরডি মন্ত্রণালয় সম্পর্কিত স্থায়ী কমিটির সভাপতি ইঞ্জিনিয়ার খন্দকার মোশাররফ হোসেন। পুরস্কার হিসেবে সনদ, ক্রেস্ট, উত্তরীয় ও ১০ হাজার করে টাকা দেওয়া হয়।

## তথ্যসূত্র


বিষয়শ্রেণী:বাংলাদেশী সাহিত্য পুরস্কার
বিষয়শ্রেণী:বাংলা সাহিত্য পুরস্কার
পাচায়াপ্পা'স কলেজ

**পাচায়াপ্পা'স কলেজ** চেন্নাইয়ে অবস্থিত দক্ষিণ ভারতীয় রাজ্য তামিলনাড়ুর একটি অন্যতম প্রাচীন শিক্ষা প্রতিষ্ঠান। এটি দক্ষিণ ভারতের প্রথম হিন্দু শিক্ষা প্রতিষ্ঠান যা ব্রিটিশদের দ্বারা প্রতিষ্ঠিত হয়নি। ১৮৮৯ সালে এটি কলেজে রুপান্তরিত হয়। ১৯৪৭ সাল পর্যন্ত এতে শুধু হিন্দু ছাত্ররাই ভর্তি হতে পারতেন।

## তথ্যসূত্র

বিষয়শ্রেণী:চেন্নাই
বিষয়শ্রেণী:১৮৪২-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:চেন্নাইয়ের কলা ও বিজ্ঞান কলেজ
আজিজুল ইসলাম

**ওস্তাদ আজিজুল ইসলাম** যিনি **ক্যাপ্টেন আজিজুল ইসলাম** নামেও পরিচিত একজন বাংলাদেশী বংশীবাদক। তিনি ২০১৭ খ্রিষ্টাব্দে সঙ্গীতে বিশেষ অবদানের জন্য একুশে পদকে ভূষিত হন। শিল্পকলা ও যন্ত্রসঙ্গীতে বিশেষ অবদানের জন্য ২০২১ সালে বাংলা একাডেমি তাকে সম্মানসূচক ফেলোশিপ প্রদান করে।

## প্রারম্ভিক জীবন

চট্টগ্রাম সরকারী মুসলিম উচ্চ বিদ্যালয় ও চট্টগ্রাম কলেজে পড়াশোনা করেছেন। তারপরে তিনি বাংলাদেশ মেরিন একাডেমি থেকে স্নাতক ডিগ্রি অর্জন করেন। এর পর তিনি ক্যাপ্টেন হন মার্চেন্ট ভেসেল এর । রঞ্জন সেনগুপ্ত এবং বিলায়েত আলী খানের অধীনে প্রশিক্ষণ নিয়েছিলেন।থাম্ব|বাঁশী বাজাচ্ছেন ওস্তাদ আজিজুল ইসলাম, ঢাকা, ২০১৬

## পুরস্কার ও সম্মাননা
সংগীতে বিশেষ অবদানের জন্য তিনি ২০১৭ সালে একুশে পদক লাভ করেন।

## আরও দেখুন
* ২০১৭-এর একুশে পদক বিজয়ীগণ

## তথ্যসূত্র

বিষয়শ্রেণী:১৯৪৪-এ জন্ম
বিষয়শ্রেণী:জীবিত ব্যক্তি
বিষয়শ্রেণী:বাংলাদেশী বংশীবাদক
বিষয়শ্রেণী:একুশে পদক বিজয়ী
বিষয়শ্রেণী:চট্টগ্রাম কলেজের প্রাক্তন শিক্ষার্থী
বিষয়শ্রেণী:বাংলা একাডেমির সম্মানিত ফেলো
বিষয়শ্রেণী:বাংলাদেশী বাঁশি বাদক
বিষয়শ্রেণী:রাজবাড়ী জেলার ব্যক্তি
করতল কমল কমল দল নয়ন

**করতল কমল কমল দল নয়ন** *[[শ্রীমন্ত শঙ্করদেব]]* কর্তৃক রচিত একটি জনপ্রিয় ভক্তিমূলক কবিতাগুলোর একটি। শঙ্কর দেব তাঁর শিক্ষা জীবনের শুরুতেই এই কবিতাটি রচনা করে সবাইকে অভিভূত করেন। তিনি মাত্র ১২ বৎসর বয়সে এই কবিতাটি লিখেছিলেন। শ্রী মাধব কন্দলীর বিদ্যালয়ে, স্বরচিহ্নের শিক্ষা লাভ করারো পূর্বেই তিনি এই কবিতা রচনা করেছিলেন। সেই জন্যে এই কবিতাই স্বরচিহ্নের প্রয়োগ নেই।

## কবিতা

করতল কমল কমল দল নয়ন।
ভব দব দহন গহন-বন শয়ন ॥
নপর নপর পর সতরত গময়।
সভয় মভয় ভয় মমহর সততয়॥
খরতর বর শর হত দশ বদন।
খগচর নগধর ফনধর শয়ন॥
জগদঘ মপহর ভব ভয় তরণ।
পর পদ লয় কর কমলজ নয়ন॥


## তথ্যসূত্র

## বহিঃসংযোগ
* কবিতাটির ইংরেজি অনুবাদ

বিষয়শ্রেণী:অসমীয়া ভাষার কবিতা
বিষয়শ্রেণী:অসমীয়া সাহিত্য
বিষয়শ্রেণী:হিন্দু ভক্তিমূলক গ্রন্থ
বিষয়শ্রেণী:বৈষ্ণব ধর্মগ্রন্থ
বিষয়শ্রেণী:আসামের সংস্কৃতি
চামিলা গামাগে

**মাতেরাবা কানাথা গামাগে চামিলা প্রেমনাথ লক্ষ্মিতা** (; জন্ম: ৪ জানুয়ারি, ১৯৭৯) উনাওয়াতুনা এলাকায় জন্মগ্রহণকারী সাবেক শ্রীলঙ্কান ক্রিকেটার। শ্রীলঙ্কা ক্রিকেট দলের অন্যতম সদস্য ছিলেন তিনি। দলে তিনি মূলতঃ ডানহাতি ফাস্ট মিডিয়াম বোলিং করতেন। পাশাপাশি ডানহাতে ব্যাটিংয়েও পারদর্শিতা দেখিয়েছেন **চামিলা গামাগে**।

## খেলোয়াড়ী জীবন
২৯ জুলাই, ২০০২ তারিখে বাংলাদেশের বিপক্ষে অংশগ্রহণের মাধ্যমে আন্তর্জাতিক ক্রিকেটে সূচনা ঘটান তিনি। টেস্ট ক্রিকেটে প্রথমবারের মতো বোলিং করতে নেমে প্রথম বলেই উইকেট তুলে নেন তিনি। কলম্বোর সিংহলীজ স্পোর্টস ক্লাব গ্রাউন্ডে অনুষ্ঠিত সিরিজের দ্বিতীয় টেস্টে মোহাম্মদ আশরাফুলকে বোল্ড করে এ সাফল্য পান তিনি।

সমগ্র খেলোয়াড়ী জীবনে শ্রীলঙ্কার পক্ষে তিনটি একদিনের আন্তর্জাতিকে অংশ নেন। একই খেলায় ব্যক্তিগত সর্বোচ্চসহ দলীয় সর্বোচ্চ ৪০ রান তুলেন। ২০০৩ সালে অস্ট্রেলিয়ার বিপক্ষে সর্বশেষ ওডিআইয়ে অংশ নেন তিনি।

## তথ্যসূত্র

## আরও দেখুন
* জনক গামাগে
* মাহেলা জয়াবর্ধনে
* আন্তর্জাতিক ক্রিকেটে প্রথম বলেই উইকেটলাভকারী বোলারদের তালিকা

## বহিঃসংযোগ
* 
* 

বিষয়শ্রেণী:১৯৭৯-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ইউভা ক্রিকেটার
বিষয়শ্রেণী:কন্দুরাতার ক্রিকেটার
বিষয়শ্রেণী:শ্রীলঙ্কান ক্রিকেটার
বিষয়শ্রেণী:শ্রীলঙ্কার টেস্ট ক্রিকেটার
বিষয়শ্রেণী:শ্রীলঙ্কার একদিনের আন্তর্জাতিক ক্রিকেটার
বিষয়শ্রেণী:শ্রীলঙ্কা ক্রিকেট কম্বাইন্ড একাদশের ক্রিকেটার
বিষয়শ্রেণী:শ্রীলঙ্কা এয়ার ফোর্স স্পোর্টস ক্লাবের ক্রিকেটার
বিষয়শ্রেণী:রিচমন্ড কলেজের (শ্রীলঙ্কা) প্রাক্তন শিক্ষার্থী
আলমগীর মোহাম্মদ সিরাজুদ্দীন

**অধ্যাপক আলমগীর মোহাম্মদ সিরাজুদ্দীন** (জন্ম: ১ ডিসেম্বর ১৯৩৭) হলেন বাংলাদেশের একজন প্রখ্যাত ইতিহাসবেত্তা ও শিক্ষাবিদ। তিনি চট্টগ্রাম বিশ্ববিদ্যালয়ের ৮ম উপাচার্য হিসেবে দায়িত্ব পালন করেন। তিনি ২০২১ সালে বাংলাদেশ সরকার কর্তৃক জাতীয় অধ্যাপক নিযুক্ত হন।

## জন্ম
তিনি ১৯৩৭ সালের ১ ডিসেম্বর চট্টগ্রামের সাতকানিয়া উপজেলার কাঞ্চনা ইউনিয়নে জন্মগ্রহণ করেন।

## শিক্ষাজীবন
১৯৫৯ সালে ঢাকা বিশ্ববিদ্যালয় থেকে ইতিহাস বিষয়ে স্নাতকোত্তর (এমএ) শেষ করেন। ১৯৬৪ সালে ইউনিভার্সিটি অব লন্ডন থেকে পিএইচডি ডিগ্রি নেন। ১৯৬৭ সালে লিংকনস ইন থেকে ব্যারিস্টার এট ল ডিগ্রি লাভ করেন।

## কর্মজীবন
১৯৬০ সালে তিনি চট্টগ্রাম কলেজে প্রভাষক হিসেবে যোগদানের মাধ্যমে শিক্ষায় কর্মজীবন শুরু করেন। ১৯৬৯ সালে চট্টগ্রাম বিশ্ববিদ্যালয়ের ইতিহাস বিভাগে তিনি শিক্ষক হিসেবে যোগ দেন। ১৯৭৮ সালে তিনি চট্টগ্রাম বিশ্ববিদ্যালয়ের কলা ও মানববিদ্যা অনুুুুুষদের ডিন নির্বাচিত হন।

তিনি ১৯৮৮ সালের ২৩ মে থেকে ১৯৯১ সালের ২৯ ডিসেম্বর পর্যন্ত চট্টগ্রাম বিশ্ববিদ্যালয়ের ৮ম উপাচার্য হিসেবে দায়িত্ব পালন করেছেন। ২০০৮ থেকে ২০১১ সাল পর্যন্ত তিনি ইউজিসি অধ্যাপক হিসেবেও দায়িত্ব পালন করেন। বর্তমানে তিনি চট্টগ্রাম বিশ্ববিদ্যালয়ের ইমেরিটাস অধ্যাপক।

২০২১ সালে বাংলাদেশ সরকার তাঁকে পরবর্তী পাঁচ বছরের জন্য জাতীয় অধ্যাপক নিযুক্ত করে।

## পুরস্কার ও সম্মাননা
* ইউজিসি অধ্যাপক (২০০৮ - ২০১১)
* শিক্ষায় বিশেষ অবদানের জন্য তিনি ২০১৭ সালে একুশে পদক লাভ করেন।
* ২০১৮ সালে রাজশাহী বিশ্ববিদ্যালয়ের দশম সমাবর্তনে সমাবর্তন বক্তা হিসেবে আমন্ত্রিত ছিলেন।
* জাতীয় অধ্যাপক (২০২১)।

## আরও দেখুন

* ২০১৭-এর একুশে পদক বিজয়ীগণ।

## তথ্যসূত্র

বিষয়শ্রেণী:শিক্ষা ও গবেষণায় একুশে পদক বিজয়ী
বিষয়শ্রেণী:জীবিত ব্যক্তি
বিষয়শ্রেণী:বাংলাদেশী সাহিত্যিক
বিষয়শ্রেণী:১৯৩৭-এ জন্ম
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:বাংলাদেশী মুসলিম
বিষয়শ্রেণী:বাংলা একাডেমির সম্মানিত ফেলো
বিষয়শ্রেণী:চট্টগ্রাম জেলার শিক্ষাবিদ
বিষয়শ্রেণী:চট্টগ্রাম কলেজের শিক্ষক
বিষয়শ্রেণী:চট্টগ্রাম বিশ্ববিদ্যালয়ের উপাচার্য
বিষয়শ্রেণী:চট্টগ্রাম বিশ্ববিদ্যালয়ের শিক্ষক
বিষয়শ্রেণী:বাংলাদেশের জাতীয় অধ্যাপক
বিষয়শ্রেণী:বাংলাদেশী শিক্ষায়তনিক
বিষয়শ্রেণী:ইউজিসি অধ্যাপক
বিষয়শ্রেণী:ইমেরিটাস অধ্যাপক
বিষয়শ্রেণী:২১শ শতাব্দীর বাঙালি
বিষয়শ্রেণী:২১শ শতাব্দীর বাংলাদেশী ব্যক্তি
বিষয়শ্রেণী:বাংলাদেশী সুন্নি মুসলিম
বিষয়শ্রেণী:লন্ডন বিশ্ববিদ্যালয়ের প্রাক্তন শিক্ষার্থী
বিষয়শ্রেণী:একুশে পদক বিজয়ী
বিষয়শ্রেণী:লিংকনস ইনের সদস্য
বিষয়শ্রেণী:২১শ শতাব্দীর বাংলাদেশী পুরুষ লেখক
বিষয়শ্রেণী:২১শ শতাব্দীর বাংলাদেশী লেখক
বিষয়শ্রেণী:২১শ শতাব্দীর মুসলিম
আলামোহন দাশ

**আলামোহন দাশ** বাংলার উদ্যোগপতিদের পথিকৃৎ। স্বাধীনতা পূর্বে তিনি স্বাধীনতা আন্দোলনেও যুক্ত ছিলেন। এবং পরবর্তী জীবনে সমাজসেবা ও রাজনীতির সাথে যুক্ত হন।

## প্রাথমিক জীবন
অধুনা পশ্চিমবঙ্গের হাওড়ার এক নিম্নবিত্ত পরিবারে তাঁর জন্ম। তাঁর আসল নাম সুরেন্দ্র মোহন দাস। ছোটবেলায় গুরুতর অসুস্থ হলে তাকে গ্রামীণ কবিরাজের কাছে নিয়ে যাওয়া হয়। কবিরাজ তাঁকে মৃত বলে ঘোষণা করেন। শ্মশানে নিয়ে যাওয়ার পর দেখা যায় তিনি জীবিত। প্রায় মৃত্যুর দ্বার থেকে ফিরে আসায় তাঁকে 'এলা ছেলে' বলে ডাকা হতো। এই থেকে তাঁর নাম হয় আলামোহন। সংক্রামক রোগে পরিবারের অনেকে মারা যান। দারিদ্র্যের মধ্যে দিয়ে জীবন অতিবাহিত করেন তিনি। প্রাথমিক শিক্ষা শেষ করেই ১৪ বছর বয়সে তাঁকে উপার্জনের হাল ধরতে হয়। কলকাতা শহরে মজুর, সেলসম্যান ইত্যাদির কাজ করার পর নিজে খাদ্য শষ্যের দোকান তৈরি করেন। প্রথমে ছোট ব্যবসা করলেও পরে তিনি বৃহৎ শিল্পের দিকে ঝুঁকে পড়েন। তিনি নিজের পদবিতেই শিল্পশহর দাশনগর গড়ে তোলেন।

## শিল্পোদ্যোগ ও সমাজসেবা
থাম্ব|আলামোহন দাশের মূর্তি
আলামোহন মনে প্রানে স্বদেশী ছিলেন। নিজের চেষ্টায় বঙ্কিমচন্দ্র ও রবীন্দ্রনাথের সাহিত্য পাঠ করেন। বাঙালিদের ব্যবসা বিমুখতা তার মধ্যে ছিলনা। হাওড়া কেমিক্যাল ফ্যাকটরি তার সৃষ্ট প্রথম শিল্পোদ্যোগ। কিছু বাঙালি শুভানুধ্যায়ীদের সাহায্যে তিনি ১৯৩০ সালে তিনি ইন্ডিয়া মেশিনারি কোম্পানি স্থাপন করেন এবং তৎকালীন সরকারী প্রতিবেদন হিসাবে তার এই কারখানা উৎকৃষ্ট মানের দ্রব্য উৎপাদন করতো। মূলত লেদ, ওজন যন্ত্র, ছাপার যন্ত্র তৈরী হত তার কারখানায়। ১৯৩৭ সালে ভারত জুট মিল স্থাপন করেন যা উদ্বোধন করেছিলেন বাঙালি বিজ্ঞানী তথা উদ্যোগপতি আচার্য প্রফুল্ল চন্দ্র রায়। আর্থিক সচ্ছলতা ও লাভের মুখ দেখার পর আলামোহন ১৯৪১ সালে হাওড়া ইনস্যুরেন্স কোম্পানী, ১৯৪২ সালে এশিয়া ড্রাগ কোম্পানী স্থাপন করেন। আরতি কটন মিল, দাস সুগার কোম্পানী তৈরী করা তার অন্যতম কৃতিত্ব। তিনি *দাশ ব্যাঙ্ক লিমিটেড* নামে নিজস্ব ব্যাংক ব্যবসাও করেছিলেন। বাংলায় তার ব্যাংকের ১২ থেকে ১৪ টি শাখা ছিল এবং হেড অফিস ছিল দাশনগরে। স্কুল, মন্দির নির্মাণ, পুকুর খনন ইত্যাদি জনকল্যাণমূলক কাজ করে গেছেন আলামোহন দাশ। তিনি তার গ্রামে পিতার নামে খিলা গোপি মোহন শিক্ষা সদন বিদ্যালয় প্রতিষ্ঠা করেন।

## রাজনৈতিক জীবন
পশ্চিমবঙ্গ বিধানসভায় ১৯৫১ সালের প্রথম নির্বাচনে আমতা বিধানসভা কেন্দ্র থেকে নির্দল প্রাথী হিসাবে জয়ী হয়েছিলেন আলামোহন দাশ।

## তথ্যসূত্র

বিষয়শ্রেণী:১৮৯৫-এ জন্ম
বিষয়শ্রেণী:১৯৫৯-এ মৃত্যু
বিষয়শ্রেণী:শিল্প উদ্যোক্তা
বিষয়শ্রেণী:হাওড়া জেলার ব্যক্তি
বিষয়শ্রেণী:ভারতীয় শিল্পপতি
বিষয়শ্রেণী:২০শ শতাব্দীর ভারতীয় ব্যবসায়ী
বিষয়শ্রেণী:কলকাতার ব্যবসায়ী
বিষয়শ্রেণী:ভারতীয় ব্যাংকার
বিষয়শ্রেণী:১৯৬৯-এ মৃত্যু
বিষয়শ্রেণী:পশ্চিমবঙ্গের রাজনীতিবিদ
বিষয়শ্রেণী:পশ্চিমবঙ্গ বিধানসভার সদস্য ১৯৫১-১৯৫৭
ভূতের গল্প

**ভূতের গল্প** হলো একটি কল্পকাহিনী বা নাটক, যেটাতে কোনো ভূত বা ভূতবিশ্বাসী চরিত্র থাকে। গল্পে "ভূত" স্বেচ্ছায় আসতে পারে, আবার জাদুবলেও তাকে ডেকে আনা হতে পারে। আর ভূতের সাথে "হানাবাড়ি" বা "আছর" এসবের কথাও বলা হয়, যখন নাকি কোনো অতিপ্রাকৃত সত্তা কোনো স্থান, বস্তু বা ব্যক্তির সঙ্গে লেগে থাকে।.

কথ্যভাবে যেকোনো ভয়ংকর গল্পকেই "ভূতের গল্প" বলা চলে। তবে সীমিত অর্থে, এটি হবে ছোটগল্প রূপে একটি বর্গসাহিত্য। এটি একধরনের অতিপ্রাকৃত কাহিনী নির্দিষ্টভাবে "অলৌকিক কাহিনী", আর প্রায়শই ভৌতিক কাহিনী।

ভূতের গল্পগুলো পুরোপুরি ভয়ানক হবার কথা থাকলেও লেখকেরা হাস্যরস থেকে নীতিকথা সবকিছুই এতে ঢুকিয়ে দেন। গল্পে ভূতকে দেখা যায় প্রহরী হিসেবে অথবা সে অনাগত ভবিষ্যতের পূর্বাভাস দেয়। ভূতের বিশ্বাস পৃথিবীর সব সংস্কৃতিতেই বিদ্যমান, এবং হয়তো সেকারণেই ভূতের গল্পগুলো লোকদের মুখে মুখে বা লেখায় টিকে থাকে।

## তথ্যসূত্র

## আরো পড়ুন

* Bailey, Dale. *American Nightmares: The Haunted House Formula in American Popular Fiction*, Bowling Green, OH: Popular Press, 1999.  .
* 
* Ashley, Mike, Editor. *Phantom Perfumes and Other Shades: Memories of GHOST STORIES Magazine*, Ash-Tree Press, 2000.
* Joynes, Andrew (editor), *Medieval ghost stories: an anthology of miracles, marvels and prodigies* Woodbridge: Boydell press, 2003.
* Locke, John, Editor. *Ghost Stories: The Magazine and Its Makers: Volumes 1 & 2*, Off-Trail Publications, 2010.
* Sullivan, Jack. * Elegant Nightmares: The English Ghost Story From Le Fanu To Blackwood*, Ohio University Press, 1978. .

## বহিঃসংযোগ

*  - 1919
* ''দ্য বেস্ট ঘোস্ট স্টোরিজ'' আসল ১৯১৯ সালের সংস্করণের পিডিএফ
* ঘোস্ট স্টোরি সোসাইটি

বিষয়শ্রেণী:ফ্যান্টাসি বর্গসমূহ

বিষয়শ্রেণী:ভূত
বিষয়শ্রেণী:ভৌতিক বর্গসমূহ
বিষয়শ্রেণী:কল্পকাহিনী
বিষয়শ্রেণী:লোকজ্ঞান
বিষয়শ্রেণী:লোমহর্ষক শাখা (শিল্পকলা)
বিষয়শ্রেণী:দূরকল্পকাহিনী
বিষয়শ্রেণী:প্রথাগত গল্প
কৃষ ৩

***কৃষ ৩*** ২০১৩ সালে মুক্তিপ্রাপ্ত বলিউডের সুপারহিরো বিজ্ঞান কল্পকাহিনী চলচ্চিত্র। ছবিটি প্রযোজনা ও পরিচালনা করেছেন রাকেশ রোশন। এটি *[[কোই... মিল গয়া]]* (২০০৩) ও *[[কৃষ]]* (২০০৬) এর পর কৃষ চলচ্চিত্র ধারাবাহিকে তৃতীয় চলচ্চিত্র। এই ছবিতে প্রধান চরিত্রে অভিনয় করেছেন হৃতিক রোশন, প্রিয়াঙ্কা চোপড়া, কঙ্গনা রানাওয়াত, বিবেক ওবেরয়।

## কাহিনী

কৃষ  এবং তার বিজ্ঞানী পিতাকে কাল নামের এক দুষ্ট লোক এবং নির্মম কায়ার  মিউট্যান্স দলের হাত থেকে বিশ্বকে এবং তাদের পরিবারকে বাঁচাতে লড়তে  হবে।

## কুশীলব

* হৃতিক রোশন - কৃষ এবং রোহিত
* প্রিয়াঙ্কা চোপড়া - প্রিয়া
* কঙ্গনা রানাওয়াত - কায়া
* বিবেক ওবেরয় - কাল

## তথ্যসূত্র

## বহিঃসংযোগ
* দাপ্তরিক ওয়েবসাইট 
* 

বিষয়শ্রেণী:২০১৩-এর চলচ্চিত্র
বিষয়শ্রেণী:রাকেশ রোশন পরিচালিত চলচ্চিত্র
বিষয়শ্রেণী:মুম্বইয়ে ধারণকৃত চলচ্চিত্র
বিষয়শ্রেণী:২০১০-এর দশকের হিন্দি ভাষার চলচ্চিত্র
বিষয়শ্রেণী:ভারতীয় ধারাবাহিক চলচ্চিত্র
বিষয়শ্রেণী:ভারতীয় সুপারহিরো চলচ্চিত্র
বিষয়শ্রেণী:সুইজারল্যান্ডে ধারণকৃত বিদেশি চলচ্চিত্র
বিষয়শ্রেণী:রাজেশ রোশন সুরারোপিত চলচ্চিত্র
বিষয়শ্রেণী:জর্ডানে ধারণকৃত চলচ্চিত্র
বিষয়শ্রেণী:সুইজারল্যান্ডে ধারণকৃত চলচ্চিত্র
বিষয়শ্রেণী:ভারতীয় বৈজ্ঞানিক কল্পকাহিনীর চলচ্চিত্র
পাথরের যন্ত্র

একটি**পাথরের যন্ত্র** হচ্ছে সাধারণ বিবেচনায় যেকোনো ধরনের যন্ত্র যা আংশিক বা  ভাবে পাথর দিয়ে তৈরি। যদিও পাথরের যন্ত্রের উপর নির্ভর করে এমন অনেক সমাজ এবং সংস্কৃতি এখনও পাওয়া যায় বেশিরভাগ পাথরের যন্ত্র প্রাগৈতিহাসিক বিশেষ করে প্রস্তর যুগের সংস্কৃতি যা বিলুপ্তপ্রায়।  প্রত্নতত্ত্ববিদরা প্রায়ই এসব প্রাগৈতিহাসিক সমাজ সম্বন্ধে পড়াশুনা করেন এবং পাথরের যন্ত্রের এই পড়াশুনাকে নাম দেন প্রস্তর বা পাথর সংক্রান্ত বিশ্লেষণ। পাথরের যন্ত্র ব্যবহার এবং তৈরির সংস্কৃতি আরও ভালভাবে বোঝার জন্য ভুপ্রত্নতত্ত্ববিদ্যা একটি গুরুত্বপূর্ণ গবেষণার ক্ষেত্র।

ইতিহাসের বিভিন্ন ধরনের যন্ত্রে পাথরের ব্যবহার হয়ে আসছে, যার মধ্যে রয়েছে তীরের মাথা, বল্লমের মাথায় এবং জাতাতে। পাথরের যন্ত্র তৈরি করা যেতে পারে মাটির পাথর অথবা ভাঙ্গা পাথর দ্বারা এবং যে ব্যক্তি এই কাজ করতো তাদের বলা হত ফ্লিন্টন্যাপের।  
ভাঙ্গা পাথরের যন্ত্র তৈরি করা হত লিথিক রিডাকশন নামক একটি প্রক্রিয়ায় ক্রিপ্টোক্রিস্টালাইন বস্তূ দিয়ে যেমন চুন অথবা ফ্লিন্ট, রেডিওলেরাইট, চেলসিডোনি, অবসিডিয়ান, বেসল্ট এবং কোয়ার্টজাইট। একটি সাধারণ হ্রাসকরণ হচ্ছে পাথরের হাতুরি অথবা একইরুপ কোন শক্ত হাতুড়ি মূল পাথরের ছোট একটি খণ্ডকে আঘাত  করা। যদি হ্রাসকরণের উদ্দেশ্য হয় ছোট পাথর তৈরি করা তখন ব্যবহারের অনুপযোগী অবশিষ্ট পাথরের মজ্জাটিকে বের করে ফেলা হয়। কিছু পদ্ধতিতে,যাইহোক একজন ফ্লিন্টন্যাপের মজ্জাটিকে ছোট করে একটি অমসৃণ একক মুখ অথবা পূর্ব দ্বিমুখী ভাবে, যা পরে আরও হ্রাস করা হয় ছোট খণ্ড পদ্ধতিতে নরম হাতুড়ি অথবা পার্শ্ব কে চাপ দিয়ে তরি করেন।

আরও জটিল প্রকৃতির হ্রাসকরণের মধ্যে আছে উঁচু মাপের ব্লেড, যা পরবর্তীতে বিভিন্ন প্রকার যন্ত্রে যেমন স্ক্রেপার, ছুড়ি, কাস্তে এবং ক্ষুদ্র পাথরের যন্ত্রে ব্যবহার করা যায়।   সাধারণ ভাবে খণ্ড যুক্ত পাথরের যন্ত্র ধাতু ব্যবহারের আগের সমাজ গুলোতে সার্বজনীন ভাবে ব্যবহার করা হত কারণ এদেরকে সহজে তৈরি করা যায়, যন্ত্র পাথর সাধারণভাবে প্রচুর পাওয়া যায় এবং এদেরকে সহজে বহন ও ধারালো করা যায়।

## তথ্যসূত্র


বিষয়শ্রেণী:যন্ত্র
বিষয়শ্রেণী:Archaeological artefact types
বিষয়শ্রেণী:Primitive technology
বিষয়শ্রেণী:পাথরের সরঞ্জাম
বিষয়শ্রেণী:সরঞ্জাম
বিষয়শ্রেণী:ধরন অনুযায়ী প্রত্নতাত্ত্বিক নিদর্শন
বিষয়শ্রেণী:পাথরের বস্তু
উবাই ইবনে কাব

**উবাই ইবনে কাব** (মৃত্যু ৬৪৯), যিঁনি **আবু মুনযির** নামে বেশ পরিচিত। তিনি নবী মুহাম্মদ এর একজন সাহাবা। আর তিনি ইসলামের প্রাথমিক দিকের গুরুত্ববান ব্যক্তিদের একজন।

## জীবনী
হযরত উবাই মদিনায় (পূর্ব ইয়াসরিব) বনু খাজরাজ জন্ম গ্রহণ করেন। তিনি ছিলেন আকাবা শপথের সময় ইসলাম গ্রহণকারী প্রথম ব্যক্তি। মদিনা হিজরতের পূর্বে তিনি একজন আনসার হয়েছিলেন। তিনি বদর যুদ্ধসহ অন্যান্য যুদ্ধে অংশ গ্রহণ করেন।

তিনি **কাতেবে রাসূল বা রাসূলের লেখক** নির্বাচিত হন, আর নবী (স) এর চিঠি লিখে দিতেন। ইবনে উবাই সেই গুটি কয়েক ব্যক্তির একজন, যারা কুরআনের সূরা লিপিবদ্ধ করতেন। তার নিজেরও একটি মুসহাফ ছিল। তিনি সেই ক'জনের একজন যাঁরা নবী এর মৃত্যুর পূর্বেই কুরআন হাফেজ ছিলেন। তিনি সাহাবিদের মাঝে **শ্রেষ্ঠ ক্বারি** ছিলেন। 

তিনি কুরআন সংকলন কারী দলের একজন সদস্য, যখন খলিফা আবু বকর এর সময়ে বেশ কটি প্রতিবন্ধকতা সূষ্টি হয়েছিল। যে দলে ছিলেন, ওমর, উসমান, আলি, আব্দুর রহমান বিন আওফ, মুয়াজ ইবনে জাবাল জায়েদ ইবনে সাবিত ও উবাই ইবনে কাব।

ওমর খলিফা নির্বাচিত হবার পরে এই দলের পরামর্শক হয়েছিলেন। বিশেষ ভাবে ফতোয়া বা ন্যায়বিচারে জন্য আলি, উসমান, উবাই ও যায়েদ বিন সাবেতকে নিয়োগ করা হয়ে ছিল।

হযরত উবাই ৬৪৯ খ্রীস্টাব্দে (৩০ হিজরি) মৃত্যুবরণ করেন।

## উত্তরাধিকার

### সুন্নি দৃশ্য
সুন্নিরা তাকে অনেক সম্মান করেন

### শিয়া দৃশ্য
তাকে শিয়ারা উত্তম বলে জানে।

## আরও দেখুন
* সাহাবীদের তালিকা
## তথ্যসূত্র


বিষয়শ্রেণী:পুরুষ সাহাবা
বিষয়শ্রেণী:৬৪৯-এ মৃত্যু
বিষয়শ্রেণী:জন্মের সাল অজানা
বিষয়শ্রেণী:আনসার
বিষয়শ্রেণী:হাদিস বর্ণনাকারী সাহাবা
অতিপ্রাকৃত কল্পকাহিনী

থাম্ব|
**অতিপ্রাকৃত কল্পকাহিনী** সাহিত্য ও শিল্পকলার একটি শাখা যেটার কাহিনীকৌশল বা বিষয়বস্তুতে প্রাকৃতিক বিশ্ব ও বস্তুবাদী দৃষ্টিভঙ্গীর অসঙ্গতি উঠে আসে, এক অতিপ্রাকৃত ঘটনা।

ব্যাপকতর অর্থে অতিপ্রাকৃত কল্পকাহিনীতে অলৌকিক কাহিনী, লোমহর্ষক কল্পকাহিনী, ভ্যাম্পায়ার সাহিত্য, ভূতের গল্প এবং অলীক কল্পকাহিনী (ফ্যান্টাসি) শাখার উদাহরণ পাওয়া যায়। আবার অতিপ্রাকৃত কল্পকাহিনীর উপাদান ব্যবহৃত হয় বিজ্ঞান কল্পকাহিনীতে। অন্যান্য শাখার মূল বৈশিষ্ট্য, যেমন "লোমহর্ষক কল্পকাহিনী" বা "অলীক কল্পকাহিনী"র উপাদান বাদ দেওয়ায় উচ্চশিক্ষায়তনিক অঙ্গন, পাঠক এবং সংগ্রাহকেরা অতিপ্রাকৃত কল্পকাহিনীকে একটি স্বনির্ভর শাখা হিসেবে স্থান দেন। কেবলমাত্র ঐতিহ্যবাহী ভৌতিক গল্প শাখাটিকেই অতিপ্রাকৃত কল্পকাহিনী পুরোপুরি গ্রহণ করেছে।

বিশ শতকে অতিপ্রাকৃত কল্পকাহিনীর সাথে মনস্তাত্ত্বিক কল্পকাহিনী সংযুক্ত হতে দেখা যায়। ফলে গল্পের উদ্ভট পরিস্থিতির একমাত্র সমাধান হিসেবে অতিপ্রাকৃতকে উপস্থাপন করা হয়। এরকম একটি ধ্রুপদী উদাহরণ হলো হেনরি জেমসের *দ্য টার্ন অফ দ্য স্ক্রু* যেখানে বর্ণিত ঘটনাগুলোর অতিপ্রাকৃত এবং মনস্তাত্ত্বিক দুই ধরনের ব্যাখ্যাই দেয়া হয়। এই দ্ব্যর্থকতা কল্পকাহিনীকে আরো রহস্যময় করে তোলে। অনুরূপ আরেকটি দৃষ্টান্ত শার্লট পার্কিনস গিলম্যানের গল্প *দ্য ইয়েলো ওয়ালপেপার*।

অতিপ্রাকৃত কল্পকাহিনী জনপ্রিয় হতে থাকে, কিন্তু যেহেতু এটি সংজ্ঞায়িত করা কঠিন এবং সাধারণ লোকেরা তা পুরো বুঝতে না পারায়, প্রকাশক, বইবিক্রেতা বা গ্রন্থাগারে এটিকে স্বতন্ত্র বিপণন শ্রেণী হিসেবে ধরা হয়না। বিক্রির সময় হয় একে মূলধারার সাহিত্যে অন্তর্ভুক্ত করা হয় নয়ত অন্য কোনো উপশাখা বলে চালিয়ে দেয়া হয়।

## তথ্যসূত্র

## আরো পড়ুন
* 

## বহিঃসংযোগ
* "Supernatural Fiction ", entry in John Clute and John Grant, eds., *Encyclopedia of Fantasy* (1997)


বিষয়শ্রেণী:দূরকল্পকাহিনী
বিষয়শ্রেণী:লোমহর্ষক শাখা (শিল্পকলা)
বিষয়শ্রেণী:লোমহর্ষক কল্পকাহিনী
পাসকেল (প্রোগ্রামিং ভাষা)

**প্যাসকেল** হচ্ছে একটি আজ্ঞাবাহী এবং পদ্ধতিগত প্রোগ্রামিং ভাষা, যা নিকলাউস ভির্ট দ্বারা ১৯৬৮-৬৯ সালের মধ্যে ডিজাইন করা হয় এবং ১৯৭০ সালে প্রকাশ করা হয়, কম পরিসরের ভাষা হিসেবে, যা একটি দক্ষ ভাষা রুপে কাঠামোগত প্রোগ্রামিং এবং উপাত্ত সংগঠন ব্যবহার করে ভাল মানের প্রোগ্রামিং অনুশীলনের জন্য অনুপ্রেরণা দানের জন্য তৈরি করা হয়।

অবজেক্ট-ভিত্তিক প্রোগ্রামিং এর জন্য অবজেক্ট প্যাসকেল নামে একটি  অমৌলিক ভাষা ১৯৮৫ সালে তৈরি করা হয়।

## ইতিহাস

## তথ্যসূত্র

## বহিঃসংযোগ

* প্যাসকেল প্রোগ্রামিং ভাষা 
* Standard Pascal  – resources and history of original, standard Pascal
* Free Pascal SciTech portal – with applications of Lazarus and Free Pascal for Science, medicine and technology
* Pascal-P – the Pascal-P compiler and versions
* Pascal-P5 – Pascal-P5 web page
* Pascal-P5 source code – SourceForge project for P5
* Online Vintage Pascal8000 Compiler – for small experiments

বিষয়শ্রেণী:প্রোগ্রামিং ভাষা
বিষয়শ্রেণী:উচ্চস্তরের প্রোগ্রামিং ভাষা
মোহাম্মদ দৌলত হোসেন মোল্লা

শহীদ **মোহাম্মদ দৌলত হোসেন মোল্লা** (জন্ম: ১২ ডিসেম্বর, ১৯৪৭ - মৃত্যু:  ১০ ডিসেম্বর, ১৯৭১) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর বিক্রম খেতাব প্রদান করে।

## জন্ম ও শিক্ষাজীবন
মো. দৌলত হোসেন মোল্লার জন্ম গাজীপুর জেলার কাপাসিয়া উপজেলার চরখামের গ্রামে। তার বাবার নাম মো. আয়েত আলী মোল্লা এবং মায়ের নাম তাহেরা খাতুন। তার স্ত্রীর নাম আমেনা বেগম। তার এক মেয়ে। 

## কর্মজীবন
পাকিস্তান নৌবাহিনীতে চাকরি করতেন মো. দৌলত হোসেন মোল্লা। ১৯৭১ সালের মার্চে ছুটিতে বাড়িতে ছিলেন। মুক্তিযুদ্ধ শুরু হলে যুদ্ধে যোগ দেন। মুক্তিবাহিনীর নৌ উইংয়ে যোগ দেওয়ার আগে স্থলযুদ্ধেও অংশ নেন তিনি। অক্টোবরে মুক্তিবাহিনীর নৌ উইং গঠিত হলে পলাশ গানবোটে তাকে গান ক্রুম্যান হিসেবে অন্তর্ভুক্ত করা হয়। এরপর কয়েকটি নৌ অপারেশনে তিনি অংশ নেন।

## মুক্তিযুদ্ধে ভূমিকা
১৯৭১ সালের ১০ ডিসেম্বর পদ্মা ও পলাশ নামে দুটি জাহাজ ভারত থেকে রওনা হয়ে খুলনা শিপইয়ার্ডের কাছে পৌঁছে। জাহাজ দুটি রওনা করে ৭ ডিসেম্বর। মিত্রবাহিনীর বিমান শত্রু পাকিস্তানিদের জাহাজ ভেবে ভুল করে পদ্মা ও পলাশ জাহাজে বোমাবর্ষণ করে। আত্মঘাতী এই বোমা হামলায় দুটি জাহাজই ডুবে যায়। এতে অনেক নৌমুক্তিযোদ্ধা শহীদ ও গুরুতর আহত হন। গুরুতর আহত মো. দৌলত হোসেন মোল্লা, রুহুল আমিন (বীরশ্রেষ্ঠ), সিরাজুল মওলা (বীর উত্তম), আফজাল মিয়া (বীর উত্তম)সহ আরও কয়েকজন সাঁতরে নদীতীরে যান। কিন্তু সেখানে তাদের জন্য অপেক্ষা করছিল আরেক বিপদ। নদীতীরের বিভিন্ন স্থানে ছিল পাকিস্তান সেনাবাহিনীর সহযোগী রাজাকার। মো. দৌলত হোসেন মোল্লা নদীতীরের যে স্থানে পৌঁছাতে সক্ষম হন, সেখানে তিনি একটু পর দেখতে পান তার সহযোদ্ধা আহত সিরাজুল মওলাকে। আহত দৌলত হোসেন নদীতীরে পড়ে ছিলেন। তিনি মারাত্মক আহত হয়েছিলেন। ক্রলিং করে বা হেঁটে যেতে পারছিলেন না। আহত মওলা চেষ্টা করেছিলেন মো. দৌলত হোসেন মোল্লাকে নিরাপদ স্থানে নিয়ে যাওয়ার। কিন্তু পারেননি। মওলা সামনে যেতে সক্ষম হন। তিনি বেঁচে যান। মো. দৌলত হোসেন মোল্লাকে পরে রাজাকাররা ধরে ফেলে। আহত দৌলত হোসেনকে রাজাকাররা বেয়নেট দিয়ে খুঁচিয়ে নির্মমভাবে হত্যা করে। রুহুল আমিনকেও একই ভাগ্য বরণ করতে হয়। 
ভারতের হলদিয়া নৌবন্দর থেকে যাত্রা শুরু করেছিল মুক্তিবাহিনীর দুটি জাহাজ ‘পদ্মা’ ও ‘পলাশ’। পলাশ জাহাজে ছিলেন মো. দৌলত হোসেন মোল্লা। তিনি ছিলেন জাহাজের ক্রুম্যান। তাদের লক্ষ্য, খুলনায় পাকিস্তানি নৌঘাঁটি দখল করা। মুক্তিবাহিনীর দুটি জাহাজের সঙ্গে আছে মিত্রবাহিনীরও একটি জাহাজ। খুলনার রূপসা নদীতে শিপইয়ার্ডের কাছাকাছি আসামাত্র ঘটে সেই আকস্মিক বিপর্যয়। এ সময় আকাশ থেকে তিনটি জঙ্গি বিমান জাহাজগুলো লক্ষ্য করে বোমা বর্ষণ করতে থাকে। প্রথম ধাক্কাতেই বিধ্বস্ত হয় পদ্মা। পলাশের ইঞ্জিনরুমে আগুন ধরে যায়। একটু পর পলাশও ডুবে যায় ডেকে শহীদ নৌমুক্তিযোদ্ধাদের লাশ পড়ে ছিল। সে সময়ে গুরুতর আহত মো. দৌলত হোসেন মোল্লা অনেক কষ্টে পানিতে ঝাঁপ দেন। 

## পুরস্কার ও সম্মাননা
* বীর বিক্রম

## তথ্যসূত্র

## বহিঃসংযোগ

বিষয়শ্রেণী:বীর বিক্রম
বিষয়শ্রেণী:১৯৭১-এ মৃত্যু
বিষয়শ্রেণী:১৯৭১-এ শহীদ মুক্তিযোদ্ধা
জুম এয়ার

**জুম এয়ার** হল *জেক্সাস এয়ার* এর ব্যান্ড নাম। এটি ভারতের একটি নতুন জাতীয় বিমান পরিবহন সংস্থা যা প্রধানত আঞ্চলিক রুটেই পরিবহন ব্যবস্থা সুগম করতে চলেছে। এই বিমান সংস্থাটি দিল্লীর ইন্দিরা গান্ধী আন্তর্জাতিক বিমানবন্দরকে কেন্দ্র করে বিমান পরিচালনা করার পরিকল্পনা নিয়েছে।সংস্থাটি ২০১৩ সালে গঠিত হয়।এই সংস্তার প্রথম উরান চালু হয় ১২ ফেব্রুয়ারি ২০১৭ সালে। ১৫ ফেব্রুয়ারি ২০১৭ সালে বাণিজ্যিক ভাবে বিমান পরিবহন শুরু করবে জুম এয়ার।এই সংস্থার প্রথম উরান কলকাতা, দিল্লী ও দুর্গাপুর বিমানবন্দরে অবতরন করে।

## ইতিহাস
জুম এয়ার সংস্থাটি ২০১৩ সালে জেক্সা এয়ার নামে গড়ে ওঠে। ২০১৪ সালে এ সংস্থাটি নো অবজেকটিভ সারটিফিকেট লাভ করে। ২০১৬ সালের সেপ্টেম্বর মাসে সংস্থাটি তাদের প্রথম বিমান বোম্বাডির সিআরজে২০০ বিমানবহরে অন্তভূক্ত করে। ৩ ফেব্রুয়ারি সংস্থাটি বিমান পরিচালনার ছারপত্র পায়।১২ ফেব্রুয়ারি সংস্থাটি দিল্লী, দুর্গাপুর ও কলকাতার মধ্যে বিমান পরিচালনা করে।  ১৫ ফেব্রুয়ারি থেকে বাণিজ্যিক ভাবে বিমান চালু করে সংস্থাটি।

## বিমান বহর
সংস্থাটির হাতে ১ টি ছোট বিমান রয়েছে।এই বিমানটি ৫০ টি আসন বিশিষ্ট বোম্বারডির সিআরজে২০০।২ টি বম্বার্ডিয়ার সিআরজে২০০ বিমান ক্রয়ের আবেদন রয়েছে বিমান প্রস্তুতকারী সংস্থার কাছে।

## গন্তব্য

## তথ্যসূত্র

## বহিঃসংযোগ

বিষয়শ্রেণী:ভারতের বিমান পরিবহন সংস্থা
বিষয়শ্রেণী:২০১৩-এ দিল্লিতে প্রতিষ্ঠিত
বিষয়শ্রেণী:২০১৩-এ প্রতিষ্ঠিত ভারতীয় কোম্পানি
বিষয়শ্রেণী:২০১৯-এ প্রতিষ্ঠিত ভারতীয় কোম্পানি
আনোয়ার হোসেন মনির

*একই নামের অন্যান্য ব্যক্তিবর্গের জন্য দেখুন [[আনোয়ার হোসেন]]।*

**আনোয়ার হোসেন মনির** (জন্ম: ৩১ ডিসেম্বর, ১৯৮১) মুন্সীগঞ্জে জন্মগ্রহণকারী বাংলাদেশের সাবেক আন্তর্জাতিক ক্রিকেটার। বাংলাদেশ ক্রিকেট দলের অন্যতম সদস্য ছিলেন তিনি। ঘরোয়া ক্রিকেটে বিমান বাংলাদেশ এয়ারলাইন্সের পক্ষে খেলেছেন। দলে তিনি মূলতঃ ডানহাতি ফাস্ট-মিডিয়াম বোলিংয়ে পারদর্শীতা দেখিয়েছেন ‘মনির’ ডাকনামে পরিচিত **আনোয়ার হোসেন**। লিকলিকে গড়নের আনোয়ার ২০০৩ সালে ৩টি টেস্ট ও একটিমাত্র ওডিআই খেলার সুযোগ পান।

## খেলোয়াড়ী জীবন
অভিজ্ঞতাবিহীন অবস্থায় মিডিয়াম পেস বোলিংয়ে পারদর্শী আনোয়ার ২০০৩ সালের মাঝামাঝি সময়ে অস্ট্রেলিয়া সফরে টেস্ট দলের সদস্যরূপে প্রতিনিধিত্ব করেন। সিরিজের দ্বিতীয় টেস্টে ৩০তম খেলোয়াড়রূপে টেস্ট ক্যাপ পরিধান করেন। ২৫ জুলাই, ২০০৩ তারিখে কেয়ার্নসে স্বাগতিক অস্ট্রেলিয়ার বিপক্ষে তার টেস্ট অভিষেক হয়। কিন্তু কোন উইকেট লাভ করতে পারেননি।

এরপর পাকিস্তান সফরে গেলেও তেমন সফলতা পাননি তিনি। অক্টোবর, ২০০৩ সালে ইংল্যান্ড সফরে প্রথম খেলায় বোর্ড সভাপতি একাদশের বিপক্ষে বোলিং আক্রমণে নেতৃত্ব দেন। খেলায় তিন উইকেট পান। তন্মধ্যে, তার বলে মাইকেল ভনের ক্যাচ ধরেন একই নামের আরেক আনোয়ার হোসেন। ২০০৫ সালের বসন্তে ইংল্যান্ড সফরে যাবার জন্য জাতীয় দলের সদস্য হন। প্রস্তুতিমূলক খেলায় নর্দান্টসের বিপক্ষে মুশফিকুর রহিমের অপরাজিত ১১৫* ও মোহাম্মদ রফিকের ৫৪ রান এবং তার ৪/১১৩ বোলিং পরিসংখ্যানে খেলাটি ড্রয়ে পরিণত হয়। কিন্তু, ২০ ওভারের বোলিং পরিসংখ্যানে তিনি প্রায় ছয় রান দিয়ে বসেন। তাস্বত্ত্বেও টেস্ট সিরিজে অংশ নেয়ার জন্য আমন্ত্রিত হন তিনি। ৩ জুন, ২০০৫ তারিখে চেস্টার-লি-স্ট্রিটে ইংল্যান্ডের বিপক্ষে সিরিজের দ্বিতীয় ও সর্বশেষ টেস্টে অংশ নেন।

৯ অক্টোবর, ২০০২ তারিখে একমাত্র ওডিআইয়ে অংশ নেন। কিম্বার্লিতে স্বাগতিক দক্ষিণ আফ্রিকার বিপক্ষে তার একদিনের আন্তর্জাতিকে অভিষেক হয়। নিচের সারির ব্যাটসম্যান হিসেবে ১ বল মোকাবেলা করে শূন্য রানে অপরাজিত থাকেন। এছাড়াও বল হাতে আট ওভারে ৪৫ রান দিলেও কোন উইকেট পাননি।

স্বল্পকালীন টেস্ট খেলোয়াড়ী জীবনে বোলার হিসেবে অগৌরবজনক রেকর্ডের সাথে নিজেকে জড়িয়ে ফেলেন। ৩৪৮ বল ডেলিভারি করে সর্বাধিক ৩০৭ রান দেন ও কোন উইকেট লাভে সক্ষমতা দেখাননি।

## অবসর
২০০০-০১ মৌসুমে প্রথম-শ্রেণীর ক্রিকেটে অভিষিক্ত হন। এতে ঢাকা বিভাগের পক্ষে খেলেন। ৮ জানুয়ারি, ২০০৮ তারিখে ঢাকায় অনুষ্ঠিত জাতীয় একদিনের ক্রিকেট লীগে রাজশাহী বিভাগের বিপক্ষে অংশ নেন। ঐ খেলায় তিনি ম্যান অব দ্য ম্যাচের পুরস্কার পান। কয়েক বছর ঘরোয়া ক্রিকেটে অংশ নেয়ার পর মনির কোচিং কোর্সে অংশ নেন। বর্তমানে তিনি বিসিবিতে কর্মরত।

## তথ্যসূত্র

## আরও দেখুন
* মুশফিকুর রহিম
* বাংলাদেশ ক্রিকেট বোর্ড
* বাংলাদেশী টেস্ট ক্রিকেটারদের তালিকা
* ২০০৫ বাংলাদেশ ক্রিকেট দলের ইংল্যান্ড সফর
* ২০০৩ বাংলাদেশ ক্রিকেট দলের অস্ট্রেলিয়া সফর

বিষয়শ্রেণী:বাংলাদেশী ক্রিকেটার
বিষয়শ্রেণী:১৯৮১-এ জন্ম
বিষয়শ্রেণী:জীবিত ব্যক্তি
বিষয়শ্রেণী:বাংলাদেশের টেস্ট ক্রিকেটার
বিষয়শ্রেণী:বাংলাদেশের একদিনের আন্তর্জাতিক ক্রিকেটার
বিষয়শ্রেণী:ঢাকা বিভাগের ক্রিকেটার
বিষয়শ্রেণী:বিমান বাংলাদেশ এয়ারলাইন্সের ক্রিকেটার
বিষয়শ্রেণী:মুন্সীগঞ্জ জেলার ব্যক্তি
বিষয়শ্রেণী:ঢাকা বিভাগ থেকে আগত ক্রিকেটার
বিষয়শ্রেণী:২১শ শতাব্দীর বাংলাদেশী পুরুষ ক্রীড়াবিদ
তাইওয়ানে সমকামীদের অধিকার

**সমকামিনী, সমকামী, উভকামী, হিজড়া** (**এলজিবিটি**) অধিকার প্রদানের ক্ষেত্রে সাধারণভাবে তাইওয়ান পূর্ব এশিয়া এবং এশিয়ার মধ্যে অনেক উদার। পুরুষ সমকামিতা এবং নারী সমকামিতা দুটোই রাষ্ট্রীয়ভাবে বৈধ এবং সমাজেও খুব ভালোভাবে গৃহীত।

২০০৩ সালে তৎকালীন তাইওয়ান সরকার সম-লিঙ্গের মানুষের মধ্যে বিয়ে বৈধ করে দিতে চাইলেও বিরোধী দলের কারণে পারেনি। শিক্ষা প্রতিষ্ঠান এবং কর্মক্ষেত্রে সমকামীদেরকে মানসিকভাবে হেয় করা যাবেনা এরকম আইন তাইওয়ানে আছে।

২০১৫ সালে সমকামীদের আনন্দ মিছিলে প্রায় ৮০,০০০ লোক অংশগ্রহণ করেছিল।

## তথ্যসূত্র

বিষয়শ্রেণী:সমকামিতা
বিষয়শ্রেণী:এলজিবিটিকিউ অধিকার
কামরুন নাহার (সরকারি কর্মকর্তা)

**কামরুন নাহার** (জন্ম: ৩০ নভেম্বর ১৯৬১) বাংলাদেশের প্রথম নারী প্রধান তথ্য কর্মকর্তা যিনি ২০১৭ সালের ১২ ফেব্রুয়ারি তথ্য অধিদফতরের দায়িত্ব পালন শুরু করেন। অবসরের পূর্বে তিনি তথ্য মন্ত্রণালয়ে সচিব হিসেবে দায়িত্ব পালন করেছেন। এর আগে তিনি মহিলা ও শিশু বিষয়ক মন্ত্রণালয়ের সচিব পদে দায়িত্ব পালন করেছেন।

## জন্ম ও শিক্ষাজীবন
কামরুন নাহারের জন্ম ব্রাহ্মণবাড়িয়া জেলার নবীনগর উপজেলার মোল্লা গ্রামে। তার পিতার নাম মোহাম্মদ ইউনুস এবং মায়ের নাম মোছাম্মদ জামিলা খাতুন। তিনি সিদ্ধেশ্বরী উচ্চ বালিকা বিদ্যালয় থেকে ১৯৭৭ সালে এসএসসি এবং ১৯৭৯ সালে মানবিক বিভাগ থেকে প্রথম বিভাগে উত্তীর্ণ হন। পরবর্তীতে ঢাকা বিশ্ববিদ্যালয়ের সমাজকল্যাণ ও গবেষণা ইনস্টিটিউট থেকে ১৯৮২ সালে বিএসএস-সম্মান (দ্বিতীয় শ্রেণিতে ৬ষ্ঠ স্থান) এবং ১৯৮৩ সালে এমএসএস (প্রথম শ্রেণিতে ৩য় স্থান) অর্জন করেন। তিনি বাংলাদেশ প্রেস ইনস্টিটিউট থেকে ২০০২ সালে সাংবাদিকতায় স্নাতকোত্তর ডিপ্লোমা কোর্স সমাপ্ত করেন এবং দ্বিতীয় শ্রেণিতে ১ম স্থান অধিকার করেন। তার স্বামীর নাম খন্দকার আনোয়ারুল ইসলাম, যিনি সেতু বিভাগ, সড়ক পরিবহন ও সেতু মন্ত্রণালয়ের সচিব ছিলেন এবং বর্তমান মন্ত্রিপরিষদ সচিব হিসেবে দায়িত্ব পালন করছেন। তাঁরা দুই পুত্র সন্তানের জনক-জননী।

## কর্মজীবন
কামরুন নাহার বিসিএস ১৯৮৪ নিয়মিত ব্যাচের তথ্য ক্যাডারের কর্মকর্তা। প্রধান তথ্য কর্মকর্তা হিসেবে যোগ দেওয়ার আগে তিনি গণযোগাযোগ অধিদপ্তরের মহাপরিচালক হিসেবে দায়িত্ব পালন করেছিলেন। এছাড়াও তিনি চলচ্চিত্র ও প্রকাশনা অধিদপ্তরের মহাপরিচালক, বাংলাদেশ ফিল্ম আর্কাইভের মহাপরিচালক, ফিল্ম সেন্সর বোর্ডের ভাইস চেয়ারম্যানসহ সরকারের বিভিন্ন গুরুত্বপূর্ণ পদে দায়িত্ব পালন করেন। বিসিএস (তথ্য-সাধারণ), যোগদানের তারিখ: ২১ জানুয়ারি ১৯৮৬ (বিসিএস ব্যাচ-৮৪)।

## পুরস্কার ও স্বীকৃতি
* শিশু ও মহিলাদের উন্নয়নে যোগাযোগ কার্যক্রম ২য় পর্যায় তথ্য মন্ত্রণালয় ও ইউনিসেফ এর যৌথ অর্থায়নে বাস্তবায়িত প্রকল্পের উপ-প্রকল্প পরিচালক হিসাবে ২০০১ থেকে ০২-০৫-২০০৫ পর্যন্ত তথ্য অধিদফতরে দায়িত্ব পালন।
* পুষ্টি, মা ও শিশুর স্বাস্থ্য পরিচর্যা, শিশু ও মহিলাদের অধিকার, কল্যাণ এবং পরিবেশ ইত্যাদি বিষয়ে ফ্রিল্যান্স রাইটার।
* বাংলাদেশ সমন্বিত  পুষ্টি প্রকল্পের আইইসি এর সাব-কমিটির সদস্য হিসেবে দায়িত্ব পালন।
* চলচ্চিত্র সেন্সর বোর্ডের সদস্য হিসাবে দায়িত্ব পালন (২১-০৫-২০০৮ থেকে ০৯-০৬-২০১০ পর্যন্ত)।
* চলচ্চিত্রে জাতীয় পুরস্কার প্রদানের লক্ষ্যে গঠিত জুরী বোর্ডের (২০০৯-২০১২) সদস্য হিসাবে দায়িত্ব পালন।
* চলচ্চিত্রে জাতীয় পুরস্কার প্রদানের লক্ষ্যে গঠিত জুরী বোর্ডের (২০১১-২০১২) সদস্য হিসাবে দায়িত্ব পালন।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:১৯৬১-এ জন্ম
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ব্রাহ্মণবাড়িয়া জেলার ব্যক্তি
বিষয়শ্রেণী:বাংলাদেশের নারী সচিব
বিষয়শ্রেণী:বাংলাদেশী সরকারি চাকরিজীবী
বাংলাদেশের পদমর্যাদা ক্রম

**গণপ্রজাতন্ত্রী বাংলাদেশের পদমর্যাদা ক্রম** রাষ্ট্রের বিভিন্ন গুরুত্বপূর্ণ কর্মকর্তাদের শ্রেণীবিন্যাসের জন্য ব্যবহৃত একটি প্রোটোকল তালিকা। এটি রাষ্ট্রীয় ও গুরুত্বপূর্ণ সরকারি অনুষ্ঠান, বিদেশি অতিথিদের অভ্যর্থনা, এবং অন্যান্য আনুষ্ঠানিকতার ক্ষেত্রে বিশিষ্ট ব্যক্তিদের আমন্ত্রণ ও তাদের আসনের ব্যবস্থার জন্য ব্যবহৃত হয়। পদমর্যাদা ক্রমের মাধ্যমে রাষ্ট্রপতি, প্রধানমন্ত্রীসহ গুরুত্বপূর্ণ কর্মকর্তাদের গমনাগমনের সময় প্রোটোকল অনুযায়ী শ্রদ্ধা জানানো হয়।

এই তালিকাটি শুধুমাত্র কর্মকর্তাদের রাষ্ট্রীয় অবস্থানকে প্রতিফলিত করে এবং ব্যক্তি একাধিক পদে থাকলে সর্বোচ্চ পদকে গণনা করা হয়। তবে এই ক্রম সংক্রান্ত কিছু বিষয় আদালতে চ্যালেঞ্জ করা হয়েছে। ২০১৬ সালে বাংলাদেশের সুপ্রিম কোর্ট একটি পূর্ণাঙ্গ রায় প্রদান করে, যা এই পদমর্যাদার ক্রম নিয়ে বিতর্কের অবসান ঘটিয়েছে। নতুন পদমর্যাদা ক্রমের সঙ্গে ২০২০ সালের সংশোধনীতে কিছু অসঙ্গতি দেখা দেয়, তবে সংবিধান এবং সুপ্রিম কোর্টের ব্যাখ্যাই চূড়ান্ত বলে গণ্য হবে।

বাংলাদেশের পদমর্যাদার ক্রমটি সরকারীভাবে মন্ত্রিপরিষদ বিভাগ দ্বারা প্রকাশিত হয়, যা বিভিন্ন পদের গুরুত্বের ভিত্তিতে ক্রমবিন্যাস করে।

## পদমর্যাদা ক্রম

## পদমর্যাদা ক্রমে বিচার বিভাগ, প্রশাসন, সামরিক বাহিনী ও পুলিশের অবস্থান

## তথ্যসূত্র

## বহিঃসংযোগ

বিষয়শ্রেণী:পদমর্যাদা ক্রম
বিষয়শ্রেণী:বাংলাদেশ সরকার
বিষয়শ্রেণী:বাংলাদেশ সেনাবাহিনী
জ্যোতির্ময়ী সিকদার

**জ্যোতির্ময়ী সিকদার** একজন ভারতীয় রাজনীতিবিদ এবং ক্রীড়াবিদ। চতুর্দশ ভারতীয় লোকসভায় পশ্চিমবঙ্গের কৃষ্ণনগর (লোকসভা নির্বাচনী এলাকা) থেকে সত্যব্রত মুখার্জীকে পরাজিত করে উনি সাংসদ নির্বাচিত হন। ২০১৪ সালে কৃষ্ণনগর থেকে দ্বিতীয়বার প্রতিদ্বন্দিতা করেন, তবে জয়লাভ করতে পারেননি। ২০১৯ সালে তিনি সর্বভারতীয় তৃণমূল কংগ্রেসে যোগদান করেন।

উনি একজন মধ্যম দূরত্ব রানার ছিলেন এবং ১৯৯৫ সালে এশিয়ান অ্যাথলেটিক্স চ্যাম্পিয়নশিপে ৮০০ মিটারে সোনাজয়ী হন। ১৯৯৮ এশিয়ান অ্যাথলেটিক্স চ্যাম্পিয়নশিপে ৬০০ এবং ১৫০০ মিটারে উনি ব্রোঞ্জ লাভ করেন এবং ওই একই বছরে ব্যাংককে এশিয়ান গেমসে ওই দুই বিভাগে সোনা জয় করেন।

## তথ্যসূত্র

বিষয়শ্রেণী:১৯৬৯-এ জন্ম
বিষয়শ্রেণী:জীবিত ব্যক্তি
বিষয়শ্রেণী:নদিয়া জেলার ব্যক্তি
বিষয়শ্রেণী:রাজীব গান্ধী খেলরত্ন প্রাপক
বিষয়শ্রেণী:এশিয়ান গেমসে স্বর্ণপদক বিজয়ী ভারতীয়
বিষয়শ্রেণী:ভারতীয় নারী মাঝারিপাল্লার দৌড়বিদ
বিষয়শ্রেণী:পশ্চিমবঙ্গের নারী ক্রীড়াবিদ
বিষয়শ্রেণী:২০শ শতাব্দীর ভারতীয় নারী
বিষয়শ্রেণী:২০শ শতাব্দীর ভারতীয় ব্যক্তি
বিষয়শ্রেণী:ভারতীয় ক্রীড়াবিদ-রাজনীতিবিদ
বিষয়শ্রেণী:পশ্চিমবঙ্গের রাজনীতিতে নারী
বিষয়শ্রেণী:ভারতের অলিম্পিক মল্লক্রীড়াবিদ
বিষয়শ্রেণী:১৯৯৬ গ্রীষ্মকালীন অলিম্পিকে মল্লক্রীড়াবিদ (ট্র্যাক অ্যান্ড ফিল্ড)
বিষয়শ্রেণী:এশিয়ান গেমসে রৌপ্যপদক বিজয়ী ভারতীয়
বিষয়শ্রেণী:এশিয়ান গেমসে পদক বিজয়ী মল্লক্রীড়াবিদ (ট্র্যাক অ্যান্ড ফিল্ড)
বিষয়শ্রেণী:১৯৯৪ এশিয়ান গেমসের মল্লক্রীড়াবিদ (ট্র্যাক অ্যান্ড ফিল্ড)
বিষয়শ্রেণী:১৯৯৮ এশিয়ান গেমসের মল্লক্রীড়াবিদ (ট্র্যাক অ্যান্ড ফিল্ড)
বিষয়শ্রেণী:চতুর্দশ লোকসভার সদস্য
বিষয়শ্রেণী:পশ্চিমবঙ্গের তৃণমূল কংগ্রেসের রাজনীতিবিদ
বিষয়শ্রেণী:পশ্চিমবঙ্গের ভারতের কমিউনিস্ট পার্টি (মার্ক্সবাদী) এর রাজনীতিবিদ
বিষয়শ্রেণী:ক্রীড়ায় পদ্মশ্রী প্রাপক
বিষয়শ্রেণী:অর্জুন পুরস্কার প্রাপক
বিষয়শ্রেণী:পশ্চিমবঙ্গের লোকসভা সদস্য
বিষয়শ্রেণী:২১শ শতাব্দীর ভারতীয় নারী রাজনীতিবিদ
বিষয়শ্রেণী:লোকসভার নারী সদস্য
বিষয়শ্রেণী:১৯৯৮ এশিয়ান গেমসের পদক বিজয়ী
বিষয়শ্রেণী:কৃষ্ণনগরের ব্যক্তি
বিষয়শ্রেণী:ভারতের বিশ্ব অ্যাথলেটিক্স চ্যাম্পিয়নশিপের মল্লক্রীড়াবিদ
পূর্ণেন্দু দস্তিদার

**পূর্ণেন্দু দস্তিদার** (২০শে জুন,  ১৯০৯ — ৯ মে, ১৯৭১ ) একজন বাঙালি  সশস্ত্র বিপ্লববাদী, রাজনীতিবিদ ও সাহিত্যিক।

## প্রারম্ভিক জীবন
তাঁর জন্ম হয়েছিল চট্টগ্রামের পটিয়া উপজেলার ধলঘাট গ্রামের ঐতিহাসিক দস্তিদার পরিবারে। পটিয়ার বিখ্যাত এ রাজনৈতিক পরিবারের অন্যান্য সদস্যরা হলেন, শহীদ বিপ্লবী অর্ধেন্দু দস্তিদার, প্রখ্যাত পিকিংপন্থী দুই কমিউনিস্ট নেতা সুখেন্দু দস্তিদার ও শরদিন্দু দস্তিদার, কবি ত্রিদিব দস্তিদার প্রমুখ। পিতার নাম চন্দ্রকুমার দস্তিদার এবং মাতার নাম কুমুদিনী দস্তিদার। চট্টগ্রাম কলেজ চট্টগ্রাম কলেজ থেকে ১৯২৭ সালে প্রথম বিভাগে আই.এস.সি. পাশ করে যাদবপুরে ভর্তি হন। ছাত্রাবস্থায় রাজনীতিতে প্রবেশ করে বি পি এস এর নেতৃস্থানীয় কর্মী হয়েছিলেন এবং সমগ্র চট্টগ্রাম জুড়ে চলা তীব্র স্বাধীনতা আন্দোলন এর সাথে জড়িয়ে পড়েছিলেন। প্রীতিলতা ওয়াদ্দেদারের পরিবারের সাথে আত্মীয়তা ছিল। তাকে বিপ্লবী আন্দোলনে আনার কৃতিত্ব অনেকটাই পূর্ণেন্দু দস্তিদারের।
পেশাগত জীবনে তিনি ছিলেন একজন আইনজীবী।

## সশস্ত্র আন্দোলন
মাস্টারদা সূর্য সেনের নেতৃত্বে চট্টগ্রাম যুববিদ্রোহে যোগদান করেন বিপ্লবী পূর্ণেন্দু। ১৮ এপ্রিল, ১৯৩০ চট্টগ্রাম অস্ত্রাগার লুণ্ঠন অভিযানে সক্রিয় অংশ নেন এবং ধরা পড়ে দীর্ঘকাল কারান্তরালে থাকতে হয় তাকে। তার এক ভাই অর্ধেন্দু দস্তিদার জালালাবাদ পাহাড়ের যুদ্ধে শহিদ হন। অপর ভাই সুখেন্দু দস্তিদার চট্টগ্রাম বিদ্রোহের সর্বকনিষ্ঠ ব্যক্তি তথা পরবর্তীকালে বাংলাদেশ মুক্তিযুদ্ধের নেতা ছিলেন। পূর্ণেন্দু জেল থেকে মুক্তি পেয়ে ভারতের কমিউনিস্ট পার্টিতে যোগ দিয়েছিলেন। দেশ স্বাধীন হওয়ার পরে সংসদীয় রাজনীতিতে অংশ নেন ও পূর্ববঙ্গ বিধানসভার সদস্য হন। ১৯৪৮ সালে পূর্ব পাকিস্তানে সামরিক আইন জারি হলে, তাকে আবার জেলে যেতে হয়। মুক্তি পেলেও তাকে অন্তরীণ অবস্থায় রাখে আইয়ুব খান শাসিত সরকার। ১৯৭০ খ্রিষ্টাব্দের নির্বাচনে ন্যাপের (ওয়ালি) প্রতিনিধি ছিলেন। চট্টগ্রাম এলাকায় ছাত্র-শ্রমিক-কৃষকদের সংগঠনের কাজে যুক্ত ছিলেন। দেশভাগের পরে পাকিস্তানি শাসনামলে দীর্ঘ সময় জেল খেটেছেন তিনি। জেলে থাকাকালীন বি.এ ও আইন পাশ করেন। আইনজীবী, রাজনীতিবিদ ও সমাজসেবী হিসেবেও তিনি সুপ্রতিষ্ঠিত ছিলেন বাংলাদেশে। প্রীতিলতা ও ভাই অর্ধেন্দুর পুণ্য স্মৃতিতে তার প্রতিষ্ঠিত শহিদ মিনার ও স্মারকটি আজো বাংলাদেশে বিরাজমান।
থাম্ব|প্রীতিলতা শহিদ মিনারের খোদাইকর্ম

## সাহিত্য
সাহিত্যিক হিসেবে তার বিশেষ খ্যাতি ছিল। *স্বাধীনতা সংগ্রামে চট্টগ্রাম, কবিয়াল রমেশ শীল, বীরকন্যা প্রীতিলতা* ইত্যাদি তার রচিত গ্রন্থ। এছাড়া অনুবাদ গ্রন্থের মধ্যে রয়েছে "শেখভের গল্প" ও "মোপাসাঁর গল্প"।

## মৃত্যু
বাংলাদেশ মুক্তিযুদ্ধের সময় পাকিস্তানি সেনাদের আক্রমণ থেকে বাঁচার জন্যে ভারত অভিমুখে রওনা দেন। ৯ মে, ১৯৭১ খ্রিষ্টাব্দে পথিমধ্যে অসুস্থ হয়ে তার মৃত্যু ঘটে।

## তথ্যসূত্র

বিষয়শ্রেণী:১৯০৯-এ জন্ম
বিষয়শ্রেণী:পূর্ববঙ্গে জন্ম
বিষয়শ্রেণী:১৯৭১-এ মৃত্যু
বিষয়শ্রেণী:চট্টগ্রাম জেলার বিপ্লবী
বিষয়শ্রেণী:পূর্ববঙ্গের ব্রিটিশ উপনিবেশবাদ বিরোধী বিপ্লবী
বিষয়শ্রেণী:বাঙালি হিন্দু
বিষয়শ্রেণী:অনুশীলন সমিতি
বিষয়শ্রেণী:২০শ শতাব্দীর রাজনীতিবিদ
বিষয়শ্রেণী:বাংলাদেশী হিন্দু
দীপেন্দ্রনাথ বন্দ্যোপাধ্যায়

**দীপেন্দ্রনাথ বন্দ্যোপাধ্যায়** (১০ নভেম্বর ১৯৩৩ - ১৪ জানুয়ারি, ১৯৭৯) একজন বাঙালি সাহিত্যিক ও প্রথিতযশা সাংবাদিক।

## প্রারম্ভিক জীবন
দীপেন্দ্রনাথ বন্দ্যোপাধ্যায়ের আদি বাড়ি বিক্রমপুর ঢাকায়। তবে তিনি কলকাতায় জন্মগ্রহণ করেন। পিতার নাম ছিল ধীরেন্দ্রনাথ বন্দ্যোপাধ্যায়। দেওঘরে পড়াশোনা শেষ করে কলকাতার প্রেসিডেন্সী কলেজে ভর্তি হন। ছাত্র আন্দোলনের সঙ্গে যুক্ত ছিলেন।

## কমিউনিস্ট পার্টিতে
ছাত্রাবস্থা থেকে বামপন্থী রাজনীতির সাথে যুক্ত দীপেন্দ্রনাথ ভারতের কমিউনিস্ট পার্টির সদস্য হন ১৯৫৪ সালে। ১৯৫৮ সাল থেকে সর্বক্ষনের পার্টি কর্মী হিসেবে কাজ কর‍তে থাকেন। কলকাতা বিশ্ববিদ্যালয়ে পড়াকালীন ছাত্র ফেডারেশন এর নেতা হন এবং ছাত্র সংসদের পত্রিকা 'একতা'র সম্পাদনা করতেন। ১৯৫৩ সাল থেকে বিখ্যাত সাহিত্য পত্রিকা 'পরিচয়' এ সম্পাদনা ও লেখালিখি করেছেন। পরিচয়ে তার ছদ্মনাম ছিল কজ্জল সেন, দ্বীপান্বিতা বন্দ্যোপাধ্যায় ইত্যাদি। ১৯৫৭ সালে 'ছাত্র অভিযান' পত্রিকাও সম্পাদনা করেন তিনি।

## সাংবাদিকতা
সিপিআই পার্টির মুখপত্র কালান্তর দৈনিকের সম্পাদনার মাধ্যমে তার সাংবাদিক জীবন শুরু হয়। প্রকাশকালের শুরু থেকে তিনি এখানে সাংবাদিকতা করেছেন। কালান্তরে 'জনমত' বিভাগে শ্রীচরণ বন্দ্যোপাধ্যায়, তপন উপাধ্যায়, নচিকেতা দাস, সিরাজ ইসলাম ইত্যাদি ছদ্মনামে লিখতেন। তার 'রিপোর্টাজ'গুলি অত্যন্ত জনপ্রিয় এবং সাহিত্যগুনে সমৃদ্ধ ছিল। সারা ভারত প্রগতি লেখক সংঘের সম্পাদক ছিলেন। মস্কো ও লেবাননে সাহিত্যসভায় ভারতের প্রতিনিধিত্ব করেন তিনি। বাংলাদেশ সহায়ক শিল্পী-সাহিত্যিক-বুদ্ধিজীবী সমিতির সভাপতি হিসেবে মুক্তিযুদ্ধের জন্যে অর্থ সংগ্রহ ও তহবিল গঠন করার কাজে ভূমিকা নিয়েছিলেন তিনি।

## সাহিত্য
দীপেন্দ্রনাথের রচনা মননশীল পাঠকদের কাছে অত্যন্ত সমাদরপ্রাপ্ত ও অগ্রগণ্য। তার উপন্যাস ও ছোটগল্প ছাড়াও রিপোর্টাজগুলি উন্নতমানের সাহিত্য হিসেবে বিবেচিত হয় বাঙালি পাঠকমহলে। তার প্রথম উপন্যাস 'আগামী (মাঝি)' প্রকাশিত হয় ১৯৫১ খ্রীষ্টাব্দে (১৩৫৮ বঙ্গাব্দের ১৫ কার্তিক)। অন্যান্য উপন্যাসগুলির মধ্যে 'তৃতীয় ভুবন (অক্টোবর ১৯৫৭)', 'গগন ঠাকুরের সিঁড়ি (চৈত্র ১৩৬৮)' এবং 'বিবাহবার্ষিকী (অক্টোবর ১৯৭৭)' পাঠকমহলে সাড়া ফেলে। গল্পগুলোর মধ্যে 'গ্রহণ (১৯৫২)', না (১৯৫২), শাঁখা-সিঁদুর (১৯৫৬), ঘাম (১৯৫৮), চর্যাপদের হরিণী (১৯৫৯), অশ্বমেধের ঘোড়া (১৯৬০), উৎসর্গ (১৯৬২) ইত্যাদি তার সাহিত্যমেধার পরিচয়জ্ঞাপক। নকশাল বিদ্রোহ ও ভারতের কমিউনিস্ট পার্টিগুলির আভ্যন্তরীণ ভাঙ্গন বিষয়ে তার গল্প 'শোকমিছিল (১৯৭৭)' এক মর্মস্পর্শী আখ্যান পেশ করে সেই সময়ের দলিল হিসেবে।

## মৃত্যু
সাহিত্যিক, সাংবাদিক দীপেন্দ্রনাথ বন্দ্যোপাধ্যায় ১৪ জানুয়ারি, ১৯৭৯ খ্রিষ্টাব্দে মারা যান।

## তথ্যসূত্র

বিষয়শ্রেণী:১৯৩৩-এ জন্ম
বিষয়শ্রেণী:১৯৭৯-এ মৃত্যু
বিষয়শ্রেণী:স্কটিশ চার্চ কলেজের প্রাক্তন শিক্ষার্থী
বিষয়শ্রেণী:বাঙালি লেখক
বিষয়শ্রেণী:বাংলা সাহিত্য
বিষয়শ্রেণী:১৯৩৬-এ জন্ম
বিষয়শ্রেণী:ঢাকার ব্যক্তি
বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:কলকাতার লেখক
বিষয়শ্রেণী:ঢাকার লেখক
বিরোধীদলীয় নেতা

**বিরোধীদলীয় নেতা** হচ্ছেন কোনও দেশের আইনসভার বিরোধী দলের নেতৃত্ব দানকারী ব্যক্তি। উইকিপিডিয়ায় বিরোধীদলীয় নেতা দ্বারা যেসব নিবন্ধ বোঝাতে পারে-
*বিরোধীদলীয় নেতা (বাংলাদেশ) – বাংলাদেশের আইনসভা জাতীয় সংসদের বিরোধী দলের নেতৃত্বদানকারী ব্যক্তি;
*বিরোধীদলীয় নেতা (পাকিস্তান)
*বিরোধী দলনেতা (ভারত) – যারা ভারতের সংসদের উভয় কক্ষে আনুষ্ঠানিক বিরোধী দলের নেতৃত্ব দেন।
আবিদুর রহমান

**আবিদুর রহমান** (জন্ম: ৭ নভেম্বর, ১৯৪৮ - মৃত্যু: ২০ অক্টোবর, ২০১০) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর বিক্রম খেতাব প্রদান করে।

## জন্ম ও শিক্ষাজীবন
আবিদুর রহমানের জন্ম টাঙ্গাইল জেলার নাগরপুর উপজেলার সলিমাবাদ গ্রামে। তার বাবার নাম শফিকুর রহমান এবং মায়ের নাম আনোয়ারা বেগম। তার স্ত্রীর নাম হামিদা রহমান। তাদের দুই মেয়ে ও এক ছেলে। 

## কর্মজীবন
পাকিস্তান নৌবাহিনীতে চাকরি করতেন আবিদুর রহমান। ১৯৭১ সালে ফ্রান্সের তুলন নৌঘাঁটিতে সাব মেরিনার হিসেবে প্রশিক্ষণে ছিলেন। তার সঙ্গে আরও ১২ জন বাঙালি ছিলেন। মুক্তিযুদ্ধ শুরু হলে তাদের মধ্যে আবিদুর রহমানসহ আটজন ৩১ মার্চ তুলন থেকে পালিয়ে যান। কয়েক দিন পর ভারতে এসে মুক্তিযুদ্ধে যোগ দেন। আবিদুর রহমান ১৬ আগস্টের পর আরও কয়েকটি অপারেশনে অংশ নেন। এর মধ্যে উল্লেখযোগ্য তারাবো ফেরিঘাট, সিদ্ধিরগঞ্জে খাদ্যগুদামে আক্রমণ, রসদবাহী জাহাজ ‘তুরাগে’ আক্রমণ উল্লেখযোগ্য।

## মুক্তিযুদ্ধে ভূমিকা
নারায়ণগঞ্জের নৌবন্দরে ১৯৭১ সালের ১৫ আগস্ট মধ্যরাতে গোপন ক্যাম্প থেকে সহযোদ্ধা নৌ-কমান্ডোদের নিয়ে আবিদুর রহমান বেরিয়ে পড়েন। আবছা আলো, আবছা অন্ধকারের মধ্য দিয়ে নিঃশব্দে হেঁটে এ মুক্তিযোদ্ধারা পৌঁছে যান নদীর পাড়ে। অবস্থান নেন সারিবদ্ধ দোকানের পেছনে। অদূরে নৌবন্দর আর এর মধ্যে তারা দ্রুত অপারেশনের প্রস্তুতি নিতে থাকলেন। এমন সময় ঘটল এক বিপত্তি। দলনেতা আবিদুর রহমান কৌশলে সেই বাধা উপেক্ষা করে অপারেশন সফল করলেন। তোলপাড় পড়ে গেল বন্দরে। মুক্তিযুদ্ধকালে মুক্তিবাহিনীর নৌ-কমান্ডোরা দেশের বিভিন্ন নৌবন্দরে একযোগে অপারেশন চালিয়ে গোটা বিশ্বে আলোড়ন সৃষ্টি করেন। এই অপারেশনের সাংকেতিক নাম ছিল অপারেশন জ্যাকপট।
নির্ধারিত দিন নৌ-কমান্ডোরা আবিদুর রহমানের নেতৃত্বে গোপন ক্যাম্প থেকে বেরিয়ে অবস্থান নেন নারায়ণগঞ্জ নৌবন্দরের অপর পাড়ে। এ দলে ছিলেন মোট ২০ জন মুক্তিযোদ্ধা। ১৫ জন নদীতে নেমে অপারেশন করেন। দলনেতা আবিদুর রহমানসহ পাঁচজন থাকেন স্থলভাগের নিরাপত্তায়। ১৫ জনের দলটি তিনজন করে পাঁচটি দলে বিভক্ত ছিল। তিনটি দল পানিতে নামার পর সেখানে হঠাৎ এক অস্ত্রধারী রাজাকার এসে হাজির হয় সেখানে। নৌ-কমান্ডোরা তাকে গুলি করে হত্যা করতে পারতেন। কিন্তু কৌশলগত কারণে তখন তা করা সম্ভব ছিল না। কারণ কাছাকাছিই পাকিস্তানি সেনাদের অবস্থান। এদিকে ওই রাজাকার সেখান থেকে আর সরছিল না। বিপজ্জনক এক অবস্থা হয়ে পড়ে তখন। এ অবস্থায় দলনায়ক আবিদুর রহমান ওই রাজাকারকে নিঃশব্দে হত্যা করার সিদ্ধান্ত নেন। তিনি ছুরি হাতে একাই ক্রলিং করে ওই রাজাকারের কাছে গিয়ে অতর্কিতে ঝাঁপিয়ে পড়েন তার ওপর। আবিদুর রহমান রাজাকারের রাইফেলটি ছিনিয়ে নিয়ে তাকে বন্দী করেন। এরপর নৌ-কমান্ডোদের বাকি দুটি দল পানিতে নামে। যে তিনটি দল আগে পানিতে নেমেছিল তারা যে যাঁর টার্গেটে (জাহাজ, পন্টুন বা টাগ) মাইন লাগান। পরের দুটি দলও নির্দিষ্ট টার্গেটে মাইন লাগাতে সক্ষম হয়। তারপর তারা দ্রুত ফিরে আসেন আগের স্থানে। একটু পর শুরু হয় বিস্ফোরণ। বন্দরের সমুদয় জলরাশি ও দুই পাড় কেঁপে পরপর ১৫টি মাইন বিস্ফোরিত হয়। 

## পুরস্কার ও সম্মাননা
* বীর বিক্রম

## তথ্যসূত্র

## বহি:সংযোগ

বিষয়শ্রেণী:বীর বিক্রম
বিষয়শ্রেণী:১৯৪৮-এ জন্ম
বিষয়শ্রেণী:২০১০-এ মৃত্যু
বামনদাস মুখোপাধ্যায় কালী মন্দির

**বামনদাস মুখোপাধ্যায় কালী মন্দির** কলকাতার কাশীপুর অঞ্চলে অবস্থিত মা কৃপাময়ী কালীর এক সুবিশাল মন্দির। ১৯০৪ সালে ধনী ব্যবসায়ী বামনদাস মুখোপাধ্যায় এটির প্রতিষ্ঠা করেন। এটির বর্তমান ঠিকানা ৮৫ কাশীপুর রোড। সুভাষচন্দ্র বসু ১৯৩৯ সালে কংগ্রেস প্রেসিডেন্ট নির্বাচিত হবার পর এখানে ওনাকে সংবর্ধনা দেওয়া হয়।

## ইতিহাস

বামনদাস মুখোপাধ্যায় কনৌজ-এর কবি শ্রী হর্ষের বংশধর। নদিয়া জেলার ফুলিয়াতে উনি জন্মগ্রহণ করেন। ৭ বছর বয়সে বাবার মৃত্যুর পর মাকে নিয়ে উনি এক আত্মীয়র বাড়ি থাকতে শুরু করেন। তবে সেখানে মনোমালিন্যের ফলে ৭ বছর পর ওনারা জোড়াসাঁকোর বিখ্যাত দাঁ বাড়ীতে আশ্রয় নেন। পরে ওই পরিবারের এক বিধবা বামনদাসকে দত্তক নেন। পড়াশোনার বদলে ব্যবসাতে মন দেন বামনদাস এবং তাতে উনি উন্নতিলাভ করেন। কয়লা ও ইঁটভাটার ব্যবসা করে উনি প্রভূত সম্পত্তির মালিক হন এবং ১৮৮৯ সালে কলকাতার প্রথম সারির উচ্চবিত্তদের মধ্যে নিজের জায়গা করে নেন।

১৮৯৪ খ্রিষ্টাব্দে ব্রিটিশ এটর্নি জন হার্টের থেকে উনি কাশীপুরে ৩৫ বিঘা জমি ক্রয় করেন। এই জমিতে বাগান, পুকুর, সিংহফটক, বাড়ি ছাড়াও দুই বিঘা জমির উপর সুবিশাল নবরত্ন কালীমন্দির তৈরী করা হয়। ১৯০৪ সালে এই মন্দির নির্মাণ সম্পূর্ণ হয় এবং এখানে কৃপাময়ী কালীমূর্তি এবং দুর্গেশ্বর ও ক্ষেত্রেশ্বর শিবলিঙ্গদ্বয় প্রতিষ্ঠা করা হয়। মন্দির রক্ষ্ণাবেক্ষণের জন্য কলকাতা, বর্ধমান, হুগলী ও যশোহর জেলায় কিছু সম্পত্তি দেবতার নামে অর্পণ করা হয় এবং ১৯০৯ সালে ট্রাস্ট গঠন করা হয়।

## স্থাপত্য

এটি একটি নবরত্ন মন্দির। বামনদাস নিজের ভাটার ইট দিয়ে এটি তৈরি করেন। ইংল্যান্ডের বার্মিংহাম থেকে আনা ঢালাই লোহার স্তম্ভ এখানে ব্যবহার করা হয়েছে। এছারাও ইতালিয় মার্বেল ও বর্মার সেগুন কাঠের ব্যবহার দেখা যায়।


File:House of Bamondas Mookerjee 8.jpg|মা কৃপাময়ী কালী
File:Kali_Temple_of_Bamondas_Mukhopadhay_House_09.jpg|কালীমন্দির
File:Bamondas Mookerjee Kalibari Capital Detail 02.jpg|ঢালাই লোহার স্তম্ভ
File:Bamondas mukherjee house 6.jpg|সুভাষচন্দ্র বসু ১৯৩৯ সালে কংগ্রেস প্রেসিডেন্ট নির্বাচিত হবার পর এখানে ওনাকে সংবর্ধনা দেওয়া হয়


## তথ্যসূত্র

বিষয়শ্রেণী:কলকাতার কালীমন্দির